שלמה גרודזנסקי

שלמה גרוֹדְזֶנסקי (בכתיב יידי: גראָדזענסקי; כ' בכסלו תרס"ה, 28 בנובמבר 1904 – כ"ב בשבט תשל"ב, 7 בפברואר 1972) היה עיתונאי, פובליציסט, מסאי ומבקר ספרות עברי ויידי ישראלי. בכתיבתו הגדיר וגיבש את גוף היצירות המרכזי בשירה העברית בדור שאחרי נתן אלתרמן. נולד בגרודנו שבליטא, בתחום המושב היהודי של רוסיה (כיום בבלארוס), כבן בכור. למד בחדר מתוקן ובישיבה. ב-1917, כשהיה בן 12, היגר לארצות הברית עם אמו ובכך הסתיימו לימודיו הפורמליים, כיוון שנאלץ לפרנס את משפחתו. עם זאת היה אוטודידקט ואדם מעמיק, קרא ספרות עברית וספרות יידיש ולמד בעצמו פילוסופיה, שירה וסוציולוגיה באנגלית וביידיש. בשנת 1924 עלה לארץ ישראל, שהה כשנה בפתח תקווה, ולאחר מכן חזר לארצות הברית. בשנת 1928 היה לעיתונאי בביטאון פועלי ציון בארצות הברית, "דער אידישער קעמפער", ומשנת 1932 היה לעורכו, תחילה בצוותא עם חיים גרינברג ולאחר מכן לבדו. בשנת 1949 ביקר במדינת ישראל וגיבש תוכנית לעלייה. ב-1951 עלה לישראל. שאר בני משפחתו נותרו בארצות הברית. בישראל ערך את עיתון הערב של מפא"י, "הדור", בשנים 1952–1957 היה עורך הוצאת עם עובד; ב-1955 ערך כתב עת ספרותי, "אכסניה", שיצא רק בגיליון אחד. מ-1958 ועד פרישתו ב-1970 היה חבר מערכת עיתון "דבר", ופרסם בו במשך שנים את הטור "ד' אמות". בשנת 1962 הקים את כתב העת הספרותי "אמות", אותו ערך עד סגירתו ב-1965. במקביל, היה מעורכי הבטאון של קבוצת "מן היסוד". בשלוש שנות חייו האחרונות הגיש את תוכנית הרדיו "על כל פנים" בגלי צה"ל. אסופת שיחות מתוכניותיו ראתה אור לאחר מותו בספר "כל כל פנים" (עם עובד, 1975). שלמה גרודזנסקי נפטר בשנת 1972 מהתקף לב במהלך טיפול רפואי, בן 67 במותו. נקבר בבית העלמין פינסקר בהרצליה. הניח אישה, פרל, ושתי בנות: תרצה זנדבנק (אשתו של שמעון זנדבנק), ומרים טליתמן, מתרגמת. נכדתו היא העיתונאית והעורכת רחלה זנדבנק. פרק זה לוקה בחסר. אנא תרמו לוויקיפדיה והשלימו אותו. געקליבענע שריפטן, תל אביב: פארלאג י"ל פרץ, תשל"ד 1973. (ביידיש) (כל כתביו) על כל פנים: שיחות רדיו (1969–1972) (הביאו לדפוס שמעון זנדבנק ואברהם יבין), תל אביב: עם עובד, תשל"ה. אוטוביוגראפיה של קורא: מסות ורשימות על ספרות (ליקטו והביאו לדפוס שמעון זנדבנק ואברהם יבין), תל אביב: הקיבוץ המאוחד, תשל"ה. תשומת לב: מאמרים ורשימות בענייני חברה (ליקטו והביאו לדפוס שמעון זנדבנק ואברהם יבין), תל אביב: הקיבוץ המאוחד, תשל"ו. סולז'ניצין וסביבו. חיים ארלאזאראוו בוך: צו זיין צענטן יארצייט; רעדאגירט פון שלמה גראדזענסקי, דטרויט: חיים ארלאזאראוו צווייג (137) יידיש נאציאנאלער ארבעטער-פארבאנד, 1944. (ביידיש) ב’ קאצענעלסאן, שריפטן און רעדעס; רעדאקטירט פון שלמה גראדזענסקי, ניו יורק: שרון, 1945. (ביידיש) Moshe Mosenson, Letters from the desert; Translated from the Hebrew by Hilda Auerbach, edited with an introduction by Shlomo Grodzensky, New York: Sharon Books, inc., 1945. ("מכתבים מן המדבר") מ. ב. שטיין, ערד און הימל: געקליבענע כתבים; איבערגעזעצן צום דרוק שלמה גראדעזנסקי, תל אביב: לעצטע נייעס, תשכ"ז. (ביידיש) גצל קרסל, לקסיקון הספרות העברית, ספריית פועלים, תשכ"ה, כרך א', עמ' 500–501. "שלמה גרודזנסקי", בתוך: ב. י. מיכלי, דמויות וצדודיות, תל אביב: הקיבוץ המאוחד, תשל"א, עמ' 149 ואילך. דברים על שלמה: שלמה גרודזנסקי, כ בכסלו תרס"ה – כב בשבט תשל"ב, [ירושלים?: חמו"ל, תשל"ג]. רשימת הפרסומים של שלמה גרודזנסקי, בקטלוג הספרייה הלאומית שלמה גרודזנסקי, דף שער בספרייה הלאומית שלמה גרודזנסקי, בלקסיקון הספרות העברית החדשה שלמה גרודזנסקי, ב"לקסיקון הקשרים לספרות ישראלית" כתבי שלמה גרודזנסקי בפרויקט בן-יהודה ב. י. מיכלי, המבקר גרודזנסקי, דבר, 1 באוגוסט 1958, המשך יורם קניוק, רדיו: מש. אופיר עד ש. גרודזנסקי, דבר, 9 בפברואר 1971 מת הסופר והמבקר שלמה גרודזנסקי, דבר, 8 בפברואר 1972 מאיר בראלי, הוא לא שחה עם הזרם, דבר, 8 בפברואר 1972 (הספד) ח–גי, שלמה גרודזנסקי ז"ל, דבר, 9 בפברואר 1972 טדי פרויס, על ציוני שנסע באוטובוס, דבר, 11 בפברואר 1972 עמליה כהנא-כרמון, הניתן למנות את כל שחבים לו, דבר, 18 בפברואר 1972 שלמה שפיר, נדבך שנשכח (ליום השלושים למות שלמה גרודזנסקי), דבר, 8 במרץ 1972 שמעון זנדבנק, שלמה גרודזנסקי (שנה למותו), דבר, 26 בינואר 1973 מה שבאמת אהב היה לקרוא אבל מובן שצריך להתפרנס, באתר הארץ, 28 במרץ 2012 יורם ברונובסקי, ביקורת תהיה - מסה לזכרו של גרודזנסקי נסיכים שחורי עיניים מחופשים לפושטי יד: לקט מכתבים של שלמה גרודזנסקי למשפחתו מביקור בישראל ב-1949, באתר הארץ, 25 במרץ 2012 מפרי עטו: מאמרו "אירוניה ומוזיקה" על שירת נתן זך פרס שלונסקי תשי"ז: שירי יהודה עמיחי, דבר, 2 באוגוסט 1957 קורא עברי וקורא עברית, דבר, 20 בספטמבר 1957, המשך שיחות עם עולה אחד, דבר, 11 במרץ 1959 אבטוביוגרפיה של דור (כ"ה שנים ל"דבר הפועלת"), דבר, 10 בינואר 1960 "טוב למות!...", דבר, 29 במרץ 1960 הזיקה והגשר, דבר, 24 ביוני 1960 יחסי־תרבות גרמניה־ישראל, דבר, 4 בינואר 1962 סיום מעציב לקומדיה של טעויות, דבר, 13 באפריל 1966 במחיצת אידיש, דבר, 24 באפריל 1967 (מתוך "אוטוביוגראפיה של קורא") הסברה שאינה אלא אמת, דבר, 5 ביולי 1967 השקפות וידיים, דבר, 22 בספטמבר 1967 "תוכן" ו"צורה", דבר, 21 בפברואר 1968 השליחות, השולחים והשליחים, דבר, 6 במרץ 1968 מהפכה, שכחה וזכרון, דבר, 14 ביולי 1968, המשך הסיסמה: "דא־ציוניזציה", דבר, 10 באוקטובר 1968 גרודזנסקי והיהודים, דבר, 24 באוקטובר 1968 (פולמוס עם עמוס אילון) אינטליגנטים, אנשי־רוח, אינטלקטואלים, דבר, 22 ביוני 1969 "אוניברסאליסטים" ו"פארוקיאליסטים", דבר, 4 ביוני 1969 לשאלת "מיהו אנטי־קלריקאל", דבר, 3 בפברואר 1970 משוררים ופייטנים, דבר, 24 באפריל 1970 הערות של ידיד ל"פנתרים השחורים", דבר, 28 במאי 1971 על סגנונות בעברית, דבר, 26 בינואר 1973, המשך שלמה גרודזנסקי, באתר BillionGraves